ഏങ്ങണ്ടിയൂരില് കോണ്ഗ്രസ് മുന് മണ്ഡലം സെക്രട്ടറിക്ക് നേരെ ആക്രമണം വാടാനപ്പള്ളി: ഏങ്ങണ്ടിയൂരില് കോണ്ഗ്രസ് മുന് മണ്ഡലം സെക്രട്ടറിക്ക് നേരെ ആക്രമണം. ഏങ്ങണ്ടിയൂര് ചന്ത സെന്ററില് കോഴിക്കട നടത്തുന്ന മാങ്ങന് ജോര്ജിനെയാണ് ആക്രമിച്ചത്. ശനിയാഴ്ച വൈകീട്ട് വീടിനടുത്തുള്ള കടയുടെ വരാന്തയിലിരുന്ന ജോര്ജിനെയാണ് ആക്രമിച്ചത്. ഇദ്ദേഹത്തെ വീട്ടുകാരാണ് അടുത്തുള്ള എം.ഐ ആശുപത്രിയിലെത്തിച്ചത്. തലക്ക് സാരമായ പരിക്കേറ്റ ജോര്ജിന് 27 തുന്നലുകളുണ്ട്. സംഭവത്തില് ഏങ്ങണ്ടിയൂര് മണ്ഡലം കോണ്ഗ്രസ് കമ്മിറ്റി യോഗം പ്രതിഷേധം രേഖപ്പെടുത്തി. പ്രതിക്കെതിരെ വധശ്രമത്തിന് കേസെടുക്കണമെന്ന് ആവശ്യപ്പെട്ടു. മണ്ഡലം കോണ്ഗ്രസ് പ്രസിഡന്റ് ഉണ്ണികൃഷ്ണന് കാര്യാട്ട് അധ്യക്ഷത വഹിച്ചു. മത്സ്യത്തൊഴിലാളി കോണ്ഗ്രസ് സംസ്ഥാന ജനറല് സെക്രട്ടറി യു.കെ. പീതാംബരന്, ഡി.സി.സി അംഗം ഇര്ഷാദ് കെ. ചേറ്റുവ, ബ്ലോക്ക് കോണ്ഗ്രസ് വൈസ് പ്രസിഡന്റ് മനോജ് തച്ചപ്പുള്ളി, സെക്രട്ടറി അക്ബര് ചേറ്റുവ, യൂത്ത് കോണ്ഗ്രസ് മണ്ഡലം പ്രസിഡന്റ് മിഥുന് കെ. മധു, ഐ.എന്.ടി.യു.സി ഹാര്ബര് യൂനിയന് പ്രസിഡന്റ് സി.എ. ബൈജു, ഫാറൂഖ് യാറത്തിങ്കല്, ഒ.വി. സുനില്, വി.എച്ച്. ഷഹീര് എന്നിവര് സംസാരിച്ചു.The post ഏങ്ങണ്ടിയൂരില് കോണ്ഗ്രസ് മുന് മണ്ഡലം സെക്രട്ടറിക്ക് നേരെ ആക്രമണം first appeared on MalayalamExpressOnline.